Държавен вестник, бр. 30, 2014 г., стр. 21

БРОЙ  30	
Д Ъ Р Ж А В Е Н  В Е С Т Н И К 	
СТР.  21  
Член 39 – Национални емблеми
1. Забранено е да се използват по време 
на въоръжен конфликт флагове или военни 
емблеми, отличителни знаци или униформи 
на неутрални или други държави, които не 
са страни в конфликта.
2. Забранено е да се използват флагове 
или военни емблеми, отличителни знаци или 
униформи на неприятелски страни при про­
веждане на нападения или с цел прикриване, 
улесняване, предпазване или възпрепятстване 
на военни операции.
3. Нищо в този член или в член 37, пара­
граф 1, буква „d“ не засяга съществуващите 
общопризнати норми на международното 
право, приложими по отношение на шпионажа 
или използването на флагове при воденето на 
въоръжен конфликт по море.
Член 40 – Пощада
Забранено е да се дава заповед да няма 
оцелели, да се заплашва противника с това или 
да се водят военни действия на такава основа.
Член 41 – Гаранция за излязъл от строя 
противник
1. Лице, което е признато или което при 
съответните обстоятелства следва да бъде 
признато за излязло от строя, не може да 
става обект на нападение.
2. Лице се счита за излязло от строя, ако:
а) се намира във властта на неприятелска 
страна;
b) ясно изразява намерение да се предаде, или
c) е в безсъзнание или е загубило своята 
боеспособност вследствие на раняване или 
заболяване и поради това не е в състояние 
да се защитава, 
при условие че при всеки от тези случаи 
то се въздържа от каквито и да било актове 
на враждебност и не прави опит за бягство.
3. Когато лица, които имат правото на 
закрила като военнопленници, са попаднали 
във властта на неприятелска страна при нео­
бичайни бойни условия, които възпрепятстват 
тяхното евакуиране, както е предвидено в 
част ІІІ, раздел І на Третата конвенция, те се 
освобождават и се вземат всички възможни 
предпазни мерки за гарантиране на безопас­
ността им.
Член 42 – Лица на борда на летателни 
апарати
1. Нито едно лице, което напуска с парашут 
бедстващ летателен апарат, не може да става 
обект на нападение по време на спускането си.
2. При приземяване на територия, намира­
ща се под контрола на неприятелска страна, на 
лице, което е напуснало с парашут бедстващ 
летателен апарат, се дава възможност да се 
предаде, преди да стане обект на нападение, 
освен когато е очевидно, че извършва акт на 
враждебност.
3. Въздушнодесантните войски не се ползват 
от закрилата на този член.
Р А З Д Е Л  I I
СТАТУТ НА КОМБАТАНТИТЕ (БОЙЦИТЕ) И 
НА ВОЕННОПЛЕННИЦИТЕ
Член 43 – Въоръжени сили
1. Въоръжените сили на участваща в 
конфликта страна се състоят от всички ор­
ганизирани въоръжени сили, групи и фор­
мирования, поставени под командването на 
лица, носещи отговорност пред тази страна 
за поведението на своите подчинени, дори 
ако тази страна е представлявана от някое 
правителство или орган, които не са признати 
от неприятелската страна. Такива въоръжени 
сили са подчинени на вътрешна система за 
дисциплина, налагаща, inter alia, спазване на 
нормите на международното право, прило­
жими при въоръжен конфликт.
2. Лицата от състава на въоръжените сили 
на всяка участваща в конфликта страна (с 
изключение на санитарния и богослужебния 
персонал, посочен в член 33 от Третата кон­
венция) са комбатанти (бойци), т.е. имат право 
да участват пряко във военните действия.
3. Ако някоя участваща в конфликта страна 
включи във въоръжените си сили военизирана 
или въоръжена организация за поддържане на 
правовия ред, тя е задължена да уведоми за 
това другите участващи в конфликта страни.
Член 44 – Комбатанти (бойци) и военно­
пленници
1. Всеки комбатант (боец) по смисъла на 
член 43, който попадне във властта на не­
приятелската страна, става военнопленник.
2. Въпреки че всички комбатанти (бойци) 
са задължени да спазват нормите на меж­
дународното право, приложими при въоръ­
жен конфликт, нарушенията на тези норми 
не лишават комбатанта (боеца) от правото 
му да бъде считан за комбатант (боец) или 
ако попадне във властта на неприятелската 
страна, от правото му да бъде считан за во­
еннопленник, освен в случаите, предвидени 
в параграфи 3 и 4.
3. С оглед повишаване защитата на ци­
вилното население срещу последиците от 
военните действия комбатантите (бойците) 
са задължени да се отличават от цивилното 
население, докато участват в нападение или във 
военна операция, представляваща подготовка 
за нападение. Като се има предвид, обаче, 
че при въоръжените конфликти съществуват 
ситуации, при които поради естеството на 
военните действия някой въоръжен комбатант 
(боец) не може да се отличава от цивилното 
население, той запазва статута си на комба­
тант (боец), ако при такива ситуации носи 
открито оръжието си:
а) по време на всяко военно стълкновение, и